Ehdotus NEUVOSTON PÄÄTÖS Euroopan talousyhteisön ja Syyrian arabitasavallan yhteistyösopimuksen soveltamisen osittaisesta keskeyttämisestä 2 päivänä syyskuuta 2011 annetun neuvoston päätöksen muuttamisesta /* COM/2012/078 final - 2012/0032 (NLE) */





PERUSTELUT (1) Euroopan talousyhteisö ja Syyrian arabitasavalta tekivät 18. tammikuuta 1977 yhteistyösopimuksen, jäljempänä ’yhteistyösopimus’[1], jonka tavoitteena on edistää sopimuspuolten välistä kattavaa yhteistyötä ja lujittaa niiden välisiä suhteita. (2) Neuvosto päätti[2] 2. syyskuuta 2011, että yhteistyösopimuksen soveltaminen olisi osittain keskeytettävä siihen saakka, kunnes Syyrian viranomaiset lopettavat ihmisoikeuksien järjestelmällisen rikkomisen ja niiden voidaan jälleen katsoa noudattavan yleistä kansainvälistä oikeutta ja periaatteita, jotka muodostavat yhteistyösopimuksen perustan. (3) Koska tilanne Syyriassa on edelleen huonontunut, unioni on päättänyt hyväksyä uusia rajoittavia toimenpiteitä Syyrian nykyistä hallintoa vastaan. (4) Yhteistyösopimuksen soveltamisen osittaista keskeyttämistä olisi jatkettava. Syyskuun 2. päivänä 2011 päätetyn lähestymistavan mukaisesti keskeyttämisen olisi tarkoitus kohdistua ainoastaan Syyrian viranomaisiin eikä Syyrian kansaan, joten keskeyttämisen olisi oltava rajoitettu. Koska kulta, jalometallit ja timantit ovat niitä tuotteita, joiden kauppa hyödyttää erityisesti Syyrian nykyistä hallintoa ja sen myötä tukee sen sortopolitiikkaa, yhteistyösopimuksen soveltamisen keskeyttäminen olisi laajennettava koskemaan myös näiden materiaalien kauppaa. 2012/0032 (NLE) Ehdotus NEUVOSTON PÄÄTÖS Euroopan talousyhteisön ja Syyrian arabitasavallan yhteistyösopimuksen soveltamisen osittaisesta keskeyttämisestä 2 päivänä syyskuuta 2011 annetun neuvoston päätöksen muuttamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 207 artiklan yhdessä 218 artiklan 9 kohdan kanssa, ottaa huomioon Euroopan komission ehdotuksen, sekä katsoo seuraavaa: (1) Euroopan talousyhteisö ja Syyrian arabitasavalta tekivät 18 päivänä tammikuuta 1977 yhteistyösopimuksen, jäljempänä ’yhteistyösopimus’[3], jonka tavoitteena on edistää sopimuspuolten välistä kattavaa yhteistyötä ja lujittaa niiden välisiä suhteita. (2) Neuvosto päätti[4] 2 päivänä syyskuuta 2011, että yhteistyösopimuksen soveltaminen olisi osittain keskeytettävä siihen saakka, kunnes Syyrian viranomaiset lopettavat ihmisoikeuksien järjestelmällisen rikkomisen ja niiden voidaan jälleen katsoa noudattavan yleistä kansainvälistä oikeutta ja periaatteita, jotka muodostavat yhteistyösopimuksen perustan. (3) Koska tilanne Syyriassa on edelleen huonontunut, unioni on päättänyt hyväksyä uusia rajoittavia toimenpiteitä Syyrian nykyistä hallintoa vastaan. (4) Yhteistyösopimuksen soveltamisen osittaista keskeyttämistä olisi jatkettava. Syyskuun 2 päivänä 2011 päätetyn lähestymistavan mukaisesti keskeyttämisen olisi tarkoitus kohdistua ainoastaan Syyrian viranomaisiin eikä Syyrian kansaan, joten keskeyttämisen olisi oltava rajoitettu. Koska kulta, jalometallit ja timantit ovat niitä tuotteita, joiden kauppa hyödyttää erityisesti Syyrian nykyistä hallintoa ja sen myötä tukee sen sortopolitiikkaa, yhteistyösopimuksen soveltamisen keskeyttäminen olisi laajennettava koskemaan myös näiden materiaalien kauppaa, ON HYVÄKSYNYT TÄMÄN PÄÄTÖKSEN: 1 artikla Liitteessä luetellut toimenpiteet lisätään Euroopan talousyhteisön ja Syyrian arabitasavallan yhteistyösopimuksen soveltamisen osittaisesta keskeyttämisestä 2 päivänä syyskuuta 2011 annetun neuvoston päätöksen liitteeseen. 2 artikla Tästä päätöksestä ilmoitetaan Syyrian arabitasavallalle. 3 artikla Tämä päätös tulee voimaan päivänä, jona se julkaistaan Euroopan unionin virallisessa lehdessä. Tehty Brysselissä . Neuvoston puolesta Puheenjohtaja LIITE Luettelo 1 artiklassa tarkoitetuista toimenpiteistä (1) Jäljempänä lueteltujen, unionista tai muualta peräisin olevien kulta-, jalometalli- ja timanttituotteiden myynti, toimitus, siirto tai vienti suoraan tai välillisesti Syyrian hallitukselle, sen julkisyhteisöille, yhtiöille ja virastoille, Syyrian keskuspankille, niiden puolesta tai johdolla toimiville henkilöille, yhteisöille tai elimille taikka niiden omistuksessa tai määräysvallassa oleville yhteisöille tai elimille; (2) jäljempänä lueteltujen, Syyriasta tai muualta peräisin olevien kulta-, jalometalli- ja timanttituotteiden ostaminen, tuonti tai kuljetus Syyrian hallitukselta, sen julkisyhteisöiltä, yhtiöiltä ja virastoilta, Syyrian keskuspankilta ja niiden puolesta tai johdolla toimivilta henkilöiltä, yhteisöiltä tai elimiltä taikka niiden omistuksessa tai määräysvallassa olevilta yhteisöiltä tai elimiltä; ja (3) edellä a ja b alakohdassa tarkoitettuihin tuotteisiin liittyvän teknisen avun tai välityspalvelujen, rahoituksen tai rahoitusavun tarjoaminen suoraan tai välillisesti Syyrian hallitukselle, sen julkisyhteisöille, yhtiöille ja virastoille, Syyrian keskuspankille ja niiden puolesta tai johdolla toimiville henkilöille, yhteisöille tai elimille taikka niiden omistuksessa tai määräysvallassa oleville yhteisöille tai elimille. Tässä liitteessä tarkoitetut kulta-, jalometalli- ja timanttituotteet ovat seuraavat: HS-nimike Kuvaus 7102 Timantit, myös valmistetut, mutta eivät asennetut tai kiinnitetyt 7106 Hopea (myös kullattu tai platinoitu hopea), muokkaamattomana, puolivalmisteena tai jauheena 7108 Kulta (myös platinoitu kulta), muokkaamattomana, puolivalmisteena tai jauheena 7109 Kullalla pleteroitu epäjalo metalli tai hopea, ei enempää valmistettuna kuin puolivalmisteena 7110 Platina, muokkaamattomana, puolivalmisteena tai jauheena 7111 Platinalla pleteroitu epäjalo metalli, hopea tai kulta, ei enempää valmistettuna kuin puolivalmisteena 7112 Jalometallien tai jalometallilla pleteroitujen metallien jätteet ja romu; muu jäte ja romu, jossa on jalometallia tai jalometalliyhdisteitä, pääasiassa jalometallien talteenottoon tarkoitettu 7502 Muokkaamaton nikkeli 7503 Nikkelijätteet ja -romu 7504 Nikkelijauheet ja -suomut 8103 Tantaali ja siitä valmistetut tavarat, myös jätteet ja romu 8112 Renium, indium, germanium. [1] EYVL L 269, 27.9.1978, s. 2. [2] EUVL L 228, 3.9.2011, s. 19. [3] EYVL L 269, 27.9.1978, s. 2. [4] EUVL L 228, 3.9.2011, s. 19.